**Referat fra møte i AU**

Tid: 11.10.2019 kl. 10 – 1400

Sted: Kraftsenteret, Kristiansand

Til stede fra AU: Gro Anita Mykjåland, Robert Cornels Nordli, Thor Jørgen Tjørhom og Unni Nilsen (1.vara) Harald Furre og Inger Løite hadde meldt forfall. Øvrige vararepresentanter hadde ikke anledning til å møte.

Gjester i møtet: Lars Erik Torjussen (styreleder AE), Steffen Syvertsen (AE) og Roy Mersland (rådgiver for AU)

Referat: Rune Røiseland (sekretariat)

Møte var innkalt med følgende saker på agenda:

1. Godkjenning av innkalling og referat fra sist møte
2. Statusoppdateringer og samtale med styreleder
3. Møte med selskapets nye konsernsjef
4. Revisjon av «veileder til eierskap»
5. Eierseminar, Hovden 2019
6. Eventuelt

**Oppsummering av møte**

1. Innkalling og referat etter møte 13.08.19 ble godkjent.
2. Styreleder og selskapets nye konsernsjef oppdaterte AU på utviklingen i selskapet og styrets arbeid. AU gratulerte selskapets nye konsernsjef med stillingen og uttrykte forventninger til å fortsette det gode samspillet mellom eierne, styret og administrasjonen. Agder Energi er posisjonert for å sette dagsorden i bransjen.

2019 tegner imidlertid til å bli et økonomisk krevende år for Agder Energi grunnet lavere produksjon, høy andel sikringskontrakter og høyere kostander i AE nett som følge av «nedsnødd 2018». 2020 og 2021 ser bedre ut. Eierne må forberede seg på at resultatet i 2019 vil gi et mindre utbyttegrunnlag enn hva som har vært tilfelle etter flere år med produksjon over snitt.

Styreleder informerte også om styrets fokus på lønnsomhet på alle forretningsområder og at det forberedes rullering av selskapets strategi. Dette inkluderer også gjennomgang av selskapets sikringsstrategier i lys av et marked i endring.
3. I forkant av møtet var det distribuert et utkast til revidert veileder til eierskap i Agder Energi. AU drøftet dokumentet og sekretariatet noterte innspill til presiseringer. Agder Energi inviteres til å faktasjekke endelig utgave. Dokumentet gis en grafisk form som gjør innholdet tilgjengelig og presenteres for kommunene under eierseminaret på Hovden.
4. Program og opplegg for eierseminaret i november tar form. Det planlegges for ca. 85 deltakere med overnatting.

Selskapet er invitert til å forberede en grundig presentasjon av virksomheten og aktuelle strategier.

Det planlegges for at alle deltakerne transporteres med busser fra Stoa, Kristiansand og Mandal, og at det på dag 1 blir omvisning i et moderne produksjonsanlegg, på en dam og i en driftssentral. Underveis får deltakerne informasjon og faktaorienteringer. Dagen starter tidlig og ender på Hovden i 14 – 15-tiden. Til del to av dagen forberedes foredrag og informasjon før AE inviterer til festmiddag på kvelden. AU overtar ansvaret for programmet dag 2, der også Statkraft og representanter for de ansatte er invitert til å bidra. Eierskapsmeldingen og den reviderte veilederen er sentralt innhold i programmet. Professor Roy Mersland inviteres til å lede gjennomgangen og gi oppspill til samtaler rundt bordene. Ordførere med erfaring oppfordres på forhånd til å forberede refleksjoner rundt rollene som politikere, eiere, vertskap og ombudspersoner

Sekretariatet sendes raskt ut påminnelse til kommunene om å holde av dagene samt praktisk informasjon. Endelig program og relevante saksdokumenter distribueres med formell innkalling medio november.
5. Eventuelt

- Valgkomite for AU aktiveres med tanke på valg av nytt AU i november. Sekretariatet bistår valgkomiteen og oversender i den forbindelse også arbeidsinstruks som ble vedtatt i 2018.

- For nye AU settes det av tre tentative datoer for første møte i etterkant av eierseminaret i november: 3., 4. eller 10. desember mellom kl 098-1300.

- Sekretariatet sonderer for å finne aktuelle datoer på nyåret for samtaler mellom AU og Statkraft

Neste møte i AU: Fredag 8. november kl 0930 – 12. Sted: Kraftsenteret på Kjøyta.

Ref.

Rune Røiseland

Kristiansand, 14.10.2019